23. ΑΝΑΓΚ. ΝΟΜΟΣ υπ’ αριθ. 35 της 19/21 Ιουν. 1967 (ΦΕΚ Α’ 104) Περί κυρώσεως των υπ’ αριθ. 88/1959, 130/1962 και 31/1966 Πράξεων του Υπουργικού Συμβουλίου. Άρθρ.1.- Κυρούνται αφ’ ης εδημοσιεύθησαν  και έχουν πλήρη ισχύν Νόμου αι ακόλουθοι Πράξεις του Υπουργικού Συμβουλίου: α) Πράξις Υπουργικού Συμβουλίου υπ’ αριθ. 88/1959 (ανωτ. σελ. 462). β) Πράξις Υπουργικού Συμβουλίου υπ’ αριθ. 130/1962 (ανωτ. σελ. 463). γ) Πράξις Υπουργικού Συμβουλίου υπ’ αριθ. 31/1966 (ανωτ. σελ. 465). Σελ. 466(δ) Τεύχος 1305 Σελ. 98 Άρθρ.2.- Δια Β.Δ/τος, εκδοθησομένου εφ’ άπαξ τη προτάσει του Υπουργού Κοινωνικής Πρόνοιας, δύναται να τροποποιηθή και να συμπληρωθή η υπ’ αριθ. 31/1966 ΠΥΣ, ως και η εις εκτέλεσιν ταύτης εκδοθείσα υπ’ αριθ. 8846/4079/66 κοινή υπουργική απόφασις (ΦΕΚ 462/66 τεύχος Β΄) επί σκοπώ ταχείας εκδόσεως παραχωρητηρίων επ’ ονόματι των δικαιούχων. Δια του αυτού Β.Δ/τος  επιτρέπεται όπως κωδικοποιηθώσιν εις ενιαίον κείμενον αι διατάξεις της υπ’ αριθ. 31/1966 ΠΥΣ, αι αναφερόμεναι εις την ρύθμισιν της παραχωρήσεως των υπό των τέως Υπηρεσιών Ανοικοδομήσεως ανεγερθέντων οικημάτων κ.λπ., ως και της ως άνω κοινής υπουργικής αποφάσεως, ως θέλωσι τροποποιηθή υπό τούτου. 35.Η.ω.22α-23 Διάφοροι Στεγαστικοί Νόμοι Άρθρ.3.-«1.Καταστήματα και γενικώτερον αγοραί ανεγερθείσαι ή ανεγειρόμεναι εις δημιουργουμένους νέους οικισμούς κατ’ εφαρμογήν στεγαστικών προγραμμάτων αρμοδιότητος του Υπουργείου Κοινωνικών Υπηρεσιών, δύναται να παραχωρώνται: α) κατά χρήσιν εις Δημοσίας Υπηρεσίας και β) κατά χρήσιν ή κυριότητα δωρεάν ή επί καταβολή τιμήματος, όπερ δύναται να είναι και συμβολικόν, εις το οικείον Δήμον ή Κοινότητα ή εις έτερα Νομικά Πρόσωπα Δημοσίου Δικαίου. Ωσαύτως οικόπεδα, ως και τυχόν επ’ αυτών υπάρχοντα κτίσματα ή αδιανέμητοι εκτάσεις, δύναται να παραχωρώνται κατά τα ανωτέρω εις Δημοσίας Υπηρεσίας, Δήμους ή Κοινότητας ή εις έτερον Νομικόν Πρόσωπον Δημοσίου Δικαίου ή εις Οργανισμούς κοινής Ωφέλειας προς ανέγερσιν κτιρίων δια την στέγασιν Δημοσίων, Δημοτικών ή Κοινοτικών Υπηρεσιών, Νομικών Προσώπων Δημοσίου Δικαίου, Οργανισμών Κοινής Ωφελείας, ή Νομικών Προσώπων Ιδιωτικού Δικαίου μη κερδοσκοπικών, ή προς δημιουργία πλατειών, πρασίνου ή άλλων χωρών κοινής εξυπηρετήσεως του οικισμού, εφ’ όσον τούτο προβλέπεται εις το οικείον εγκεκριμένον σχέδιον πόλεως. Αι ως άνω παραχωρήσεις ενεργούνται δι’ αποφάσεως του Υπουργού Κοινωνικών Υπηρεσιών, εκδιδομένης μετά γνώμην του κατά το άρθρ. 14 του παρόντος Συντονιστικού Συμβουλίου Στεγάσεως και καθοριζούσης τους όρους και τας λοιπάς προϋποθέσεις εκάστης παραχωρήσεως. 2.Προς τον σκοπόν αναπτύξεως νέων οικισμών, δημιουργουμένων κατ’ εφαρμογήν στεγαστικών προγραμμάτων αρμοδιότητος του Υπουργείου Κοινων. Υπηρεσιών, δύναται δι’ αποφάσεως του Υπουργού Κοινων. Υπηρεσιών και μετά γνώμην του κατά το άρθρ. 14 του παρόντος Συντονιστικού Συμβουλίου Στεγάσεως να καθορίζωνται οι όροι παραχωρήσεως οικοπέδων κατά κυριότητα και εις μη δικαιούχους στεγάσεως εφ’ όσον ούτοι προτίθενται να εγκατασταθούν μονίμως εις τον οικισμόν, υπολογίζεται δε ότι δια της ασκήσεως του επαγγέλματός των θα συντελέσουν εις την ανάπτυξιν αυτού. Μεταξύ των όρων της παραχωρήσεως περιλαμβάνεται και η υπό του παραχωρησιούχου ανέγερσις οικοδομής επί του οικοπέδου εντός τριετίας από της παραχωρήσεως. Η αξία των ως άνω οικοπέδων καθορίζεται εις την τρέχουσαν τοιαύτην κατά τον χρόνον της παραχωρήσεως εξοφλείται δε είτε εφ’ άπαξ εις εξαμηνιαίας δόσεις, μη δυναμένας να υπερβούν τας δώδεκα, επί επιτοκίω 5% ετησίως.  Η παραχώρησις των οικοπέδων τούτων ενεργείται δι’ ητιολογημένης αποφάσεως του οικείου Νομάρχου εκδιδομένης μετά γνώμην του παρ’ αυτώ Νομαρχιακού Συμβουλίου Κοινωνικών Υπηρεσιών και καθοριζούσης τον τρόπον καταβολής του τιμήματος και τους λοιπούς όρους της παραχωρήσεως. Η είσπραξις των δόσεων γίνεται κατά τα οριζόμενα υπό των διατάξεων του υπ’ αριθ. 775/64 Β.Δ/τος «περί κωδικοποιήσεως διατάξεων» περί Λαϊκής Κατοικίας». Το άρθρ. 3 αντικαταστάθη ως άνω δια του άρθρ. 1 Νόμ. 543/1977 (κατωτ. αριθ. 25). Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Μετά την σελ. 466(γ) Σελ. 466,001 Τεύχος 662 - Σελ. 137 Διάφοροι Στεγαστικοί Νόμοι 35.Η.ω.23 